มิแรนดา ออตโท

**มิแรนดา ออตโท** () เกิด 16 ธันวาคม ค.ศ. 1967 เป็นนักแสดงชาวออสเตรเลีย ออตโทเป็นบุตรีของนักแสดงแบร์รีและลินด์เซย์ ออตโท และเป็นพี่สาวของนักแสดงเกรซี ออตโท เธอเริ่มงานแสดงตอนอายุ 18 ในปี ค.ศ. 1986 และแสดงในภาพยนตร์หลายเรื่องทั้งภาพยนตร์อิสระและภาพยนตร์ค่ายใหญ่ ออตโทแสดงในภาพยนตร์ค่ายใหญ่เรื่องแรกเรื่อง *[[Emma's War (film)|Emma's War]]* ที่รับบทเป็นสาววัยรุ่นที่ย้ายมายังออสเตรเลียในช่วงสงครามโลกครั้งที่สอง

หลังจาก 1 ทศวรรษในภาพยนตร์ออสเตรเลีย ออตโทได้รับความสนใจมากขึ้นในภาพยนตร์ฮอลลีวูดในระหว่างคริสต์ทศวรรษ 1990 จากบทสมทบใน *[[The Thin Red Line (1998 film)|The Thin Red Line]]* และ *[[What Lies Beneath]]* เธอรับบทเป็นเอโอวีน ในภาพยนตร์ภาคสอง และสาม ของชุดภาพยนตร์ *[[เดอะลอร์ดออฟเดอะริงส์ (ภาพยนตร์ไตรภาค)|เดอะลอร์ดออฟเดอะริงส์]]* ของปีเตอร์ แจ็กสัน

## ชีวิตช่วงแรก
ออตโทเติบโตในนิวแคสเซิลและบริสเบน ตั้งแต่เธอเกิด จากนั้นได้ย้ายถิ่นฐานไปอยู่ที่ฮ่องกงเป็นระยะสั้น ๆ หลังจากการหย่าร้างกันของผู้ปกครองเธอในปี ค.ศ. 1974 เธอใช้เวลาในวันหยุดกับพ่อที่ซิดนีย์และพัฒนาความสนใจด้านการแสดงจากเขา

ในวัยเด็ก ออตโและเพื่อน ๆ ได้เขียนบทและออกแบบเสื้อผ้าและใบปลิวในเวลาว่าง เธอยังได้แสดงละครเวทีหลายครั้งที่โรงละครนิมรอด ซึ่งทำให้เฟท มาร์ติน ผู้คัดเลือกนักแสดงสนใจในตัวเธอ หลังจากนั้นออตโทได้รับบทในภาพยนตร์ปี ค.ศ. 1986 เรื่อง *[[Emma's War (film)|Emma's War]]*

เธออยากเป็นนักเต้นบัลเลต์ แต่ก็ต้องเลิกไปอันเนื่องจากกระดูกสันหลังคด ออตโทศึกษาจบจากสถาบันนาฏศิลป์แห่งชาติในซิดนีย์ ปี ค.ศ. 1990 ก่อนจบการศึกษา เธอแสดงในบทเล็ก ๆ เรื่อง *[[Initiation (film)|Initiation]]* (1987) และ *[[The 13th Floor (1988 film)|The 13th Floor]]* (1988)

## การงาน
### การงานช่วงแรก
บทบาทในภาพยนตร์เรื่องแรกหลังจบการศึกษา เป็นบท เนลล์ ทิสโควิตซ์ ในภาพยนตร์เรื่อง *[[The Girl Who Came Late]]* ในปี ค.ศ. 1991 ที่ทำให้เธอแจ้งเกิด ซึ่งได้กระแสตอบรับที่ดีจากแวดวงภาพยนตร์ออสเตรเลียและสาธารณชน ในภาพยนตร์เรื่องนี้กำกับโดย เคที มึลเลอร์ เธอรับบทเป็นสาวน้อยที่สามารถสื่อสารกับม้าได้ จากบทบาทนี้ทำให้เธอได้รับการเสนอชื่อนักแสดงหญิงยอดเยี่ยมจากสถาบันภาพยนตร์ออสเตรเลีย

บทบาทถัดมาของออตโท ในภาพยนตร์เรื่อง *[[The Last Days of Chez Nous]]* แสดงในบทบาทความสัมพันธ์อันซับซ้อนระหว่างครอบครัวชาวออสเตรเลีย การแสดงเรื่องนี้ทำให้เธอได้รับการเสนอชื่อเข้าชิงจากสถาบันภาพยนตร์ออสเตรเลียเป็นครั้งที่สอง ครั้งนี้ในสาขานักแสดงสมทบยอดเยี่ยม ค.ศ. 1993 ออตโทร่วมแสดงกับโนอาห์ เทย์เลอร์ในภาพยนตร์ตลกแนวยั่วยุทางเพศเรื่อง *[[The Nostradamus Kid]]* เนื้อเรื่องซึ่งสร้างมาจากความทรงจำของผู้ประพันธ์ บ็อบ เอลลิส ช่วงคริสต์ทศวรรษ 1960 ที่ออตโทแสดงเรื่องนี้เพราะ "ชื่นชอบในช่วงเวลานั้นและผู้คนที่เปิดเผยอัตลักษณ์ทางเพศ" เธอยังรับบทในภาพยนตร์อิสระเรื่อง *[[Sex Is a Four Letter Word]]* ในปี ค.ศ. 1995

ปี ค.ศ. 1995 เธอเริ่มกังขาในการเลือกอาชีพ เพราะเธอไม่ผ่านการออดิชั่นหลายครั้ง เธอบินกลับบ้านเกิดนิวแคสเซิลเป็นเวลาร่วมปี ระหว่างนั้นเธอเขียนรูปบ้านของแม่เธอ ในปี ค.ศ. 1996 ผู้กำกับ เชอร์ลีย์ แบร์เรตต์ได้เลือกเธอมาแสดงเป็นบริกรสาวขี้อายในภาพยนตร์เรื่อง *[[Love Serenade]]* เธอยังรับบทเป็นดิมิที เฮอร์ลีย์ หญิงสาวที่โดดเดี่ยว ที่ต้องแข่งขันกับพี่สาวของเธอเอง วิกกี-แอนน เพื่อเข้าร่วมกับดีเจชื่อดังจากบริสเบน ต่อมาเธอแสดงในภาพยนตร์ปี ค.ศ. 1997 เรื่อง *[[The Well (1997 film)|The Well]]* และ *[[Doing Time for Patsy Cline]]* เมื่อออตโทได้รับบทภาพยนตร์เรื่อง *The Well* เธอปฏิเสธที่จะอ่านบทเพราะกลัวว่าเธอจะไม่ได้เป็นส่วนหนึ่งของภาพยนตร์เรื่องนี้ ออตโทเชื่อว่าเธอไม่สามารถรับบทแคเทอร์ลีนได้ เนื่องจากตัวละครมีอายุ 18 ปี ซึ่งตอนนั้นเธออายุ 30 ปีแล้ว ณ ขณะนั้น ภาพยนตร์กำกับโดย ซาแมนทา แลง โดยออตโทรับบทเป็นสาววัยรุ่นซึ่งอยู่ในความสัมพันธ์ที่อัดอัดกับหหญิงแก่ผู้โดดเดี่ยว กระแสตอบรับมีผสมกันไป นักวิจารณ์ พอล ฟิชเชอร์ เขียนว่า การแสดงของออตโท "ไม่ทำให้เชื่อได้" ในบทที่เธอรับบทตัวละครที่ซ้ำซากอีกตัวละครหนึ่ง ทีมีการเปิดเผยเพียงเล็กน้อย" ขณะที่ลุยส์ เคลเลอร์ พูดถึงออตโทว่า "นี่ยังเป็นการแสดงที่ดีที่สุดของเธอ" ออตโทได้รับการเสนอชื่อเป็นครั้งที่ 3 จากสถาบันภาพยนตร์ออสเตรเลียในสาขาภาพยนตร์ ปีถัดมา เธอร่วมแสดงกับริชาร์ด รอกซ์เบิร์จในภาพยนตร์แนวนาฏกรรมเรื่อง *Doing Time for Patsy Cline* ภาพยนตร์ทุนต่ำที่ออตโทต้องแสดงเพลงคันทรี ซึ่งได้รับกระแสตอบรับทั้งบวกและลบ ผสมกันไป

ไม่นานหลังจากการออกฉายของ *The Well* และ *Doing Time for Patsy Cline* นิตยสารและสื่อต่าง ๆ ต่างอยากรู้ข้อมูลของเธอ ในปี ค.ศ. 1997 ออตโทเริ่มออกเดตกับริชาร์ด รอกซ์เบิร์จ นักแสดงที่เธอร่วมแสดงใน *Doing Time for Patsy Cline* ซึ่งทำให้เธอได้ตกเป็นหัวข้อข่าวเป็นประจำในนิตยสารจำพวกแทบลอยด์ของออสเตรเลียและสื่อต่าง ๆ ในช่วงเวลานั้น ซึ่งเป็นสิ่งที่เธอไม่คุ้นเคยนัก

โครงการต่อไปของออตโทคือแสดงในภาพยนตร์แนวโรแมนติกคอเมดีเรื่อง *[[Dead Letter Office (film)|Dead Letter Office]]* (1998) เป็นภาพยนตร์เรื่องแรกที่เธอร่วมแสดงกับพ่อ แบร์รี ออตโท ที่เขามารับบทสั้น ๆ ในเรื่องนี้ ปีถัดมาแสดงในภาพยนตร์เรื่อง *[[In the Winter Dark (film)|In the Winter Dark]]* กำกับโดยเจมส์ โบเกิล รับบทเป็นรอนนี สาวอุ้มท้องที่เพิ่งถูกแฟนหนุ่มทิ้งไป ภาพยนตร์ได้รับเสียงวิจารณ์ที่ดีในออสเตรเลีย ออตโทได้รับเสนอชื่อเข้าชิงรางวัลจากสถาบันภาพยนตร์ออสเตรเลียเป็นครั้งที่สี่ เธอยังรับบทเล็ก ๆ ใน *[[The Thin Red Line (1998 film)|The Thin Red Line]]* ซึ่งจะนำเธอสู่การแสดงภาพยนตร์นอกเหนือจากในออสเตรเลีย ดั่งที่เธอแสดงในภาพยนตร์อิตาลี ในภาพยนตร์ทุนต่ำ รับบทเป็น รัท ในภาพยนตร์ *La volpe a tre zampe* (*"The Three-legged Fox"*) สร้างในปี ค.ศ. 2001 และออกอากาศครั้งแรกทางโทรทัศน์อิตาลีในเดือนมีนาคม ค.ศ. 2009

### ฮอลลีวูด

## อ้างอิง

หมวดหมู่:นักแสดงออสเตรเลีย
หมวดหมู่:บุคคลจากนิวคาสเซิล (รัฐนิวเซาท์เวลส์)